I aften klokken 20 kan du stille spørgsmål direkte til vores vært på programmet eller chefinstruktør Jon Lindberg, når de går live på vores Facebookside.

Udfordringen - kampen om Kilimanjaro er en ny programserie, der skal filmes over ti dage i starten af september. Er du en outdoor-person er det måske lige noget for dig. TV2 Nord leder lige nu efter deltagere til en ny serie, hvor 15 personer skal udfordres og prøve kræfter med det primitive liv i den nordjyske natur. Vinderen af programmet får en rejse til Afrikas højeste bjerg, Kilimanjaro. Hvis du har spørgsmål til udfordringen eller programmet, er det i aften, du har chancen. Klokken 20.00 går vi live på vores Facebook-side , og der kan du stille spørgsmål til programmets vært, Robert Bedsted eller til chefinstruktør og leder af konkurrencen er Jon Lindberg, der vandt den første sæson af DR's program "Alene i vildmarken".